सिस्सू में मूवी सरजमीं की शूटिंग हुई, जुगल हंसराज भी नजर आए, एक्टर ने फैंस के साथ खिंचवाई तस्वीरें
अटल टनल रोहतांग खुलने के बाद हिमाचल प्रदेश के लाहौल स्पीति में फिल्मों की शूटिंग के लिए बॉलीवुड कलाकार पहुंचने लगे हैं। शुक्रवार को मूवी सरजमीं की शूटिंग के लिए मशहूर अभिनेता सुनील शेट्टी लाहौल पहुंचे।
अटल टनल रोहतांग खुलने के बाद हिमाचल प्रदेश के लाहौल स्पीति में फिल्मों की शूटिंग के लिए बॉलीवुड कलाकार पहुंचने लगे हैं। शुक्रवार को मूवी सरजमीं की शूटिंग के लिए मशहूर अभिनेता सुनील शेट्टी लाहौल पहुंचे।
शूटिंग के लिए सुबह ही फ़िल्म यूनिट लाहौल के सिस्सू में पहुंच गई थी, लेकिन हल्के हिमपात ने काम में खलल डाला। सुनील शेट्टी, जुगल हंसराज, महेश और राजेश पर सीन फिल्माए गए। स्थानीय कलाकरों बीरू और साहिल ने भी शूटिंग में भाग लिया।
स्थानीय लोगों ने एक्टर संग खिंचवाई फोटो
इस दौरान एक्टर सुनील शेट्टी ने अपने प्रशंसकों के साथ फोटो भी खिंचवाई। एक्टर के साथ फोटो खिंचवाने के बाद उनके एक प्रशंसक सोनम ने कहा कि सुनील शेट्टी मिलनसार इंसान हैं। सुनील शेट्टी शूटिंग के लिए पहली बार लाहौल पहुंचे हैं। बहुत अच्छा लगा रहा है।
स्थानीय को-ऑर्डिनेटर अनिल कायस्था ने बताया कि इन दिनों मनाली और लाहौल की वादियों में भी वेब सीरीज की शूटिंग चल रही है। उम्मीद की जा रही है कि फ़िल्म यूनिटों के पहुंचने से घाटी में पर्यटन कारोबार को बढ़ावा मिलेगा।